הוועדה המיוחדת לדיון בהצעת חוק התפזרות הכנסת העשרים ואחת, כנסת 21, פרוטוקול מספר 3, 2019-05-28 00:15

מכלוף מיקי זוהר: אני מתכבד לפתוח את הדיון.

מכלוף מיקי זוהר: חבר הכנסת אופיר סופר, תרצה בבקשה לנמק את הרוויזיה?

מיקי לוי: רגע, יש לי הצעה לסדר, אדוני היושב-ראש.

מכלוף מיקי זוהר: רק רגע.

אופיר סופר: אני מדבר על שתי נקודות:

אופיר סופר: נקודה אחת זה היכולת שלנו להיערך לבחירות בגלל שאנחנו לא במצב כלכלי – למפלגות קטנות - - -

מכלוף מיקי זוהר: לא רק אתה, כל המפלגות באותו מצב.

עיסאווי פריג': אל תתבייש, אל תתבייש.

מכלוף מיקי זוהר: כולן באותו מצב – לא יכולות לקיים בחירות בלי תקציב.

אופיר סופר: במפלגות קטנות מחזור הכספים הוא יותר קטן, אירוע יותר גדול, יותר משמעותי.

אופיר סופר: ולכן מבחינתי - - -

עיסאווי פריג': מלבד אחמד טיבי כולם על הפנים.

מיקי לוי: אז מה אתה מציע?

מיקי לוי: מה אתה מציע?

יואב בן צור: מיקי, אל תלחיץ אותו, תן לו לדבר.

מכלוף מיקי זוהר: לא להפריע לו.

מיקי לוי: אני רוצה לשמוע מה הוא מציע.

מכלוף מיקי זוהר: לא להפריע לו.

מכלוף מיקי זוהר: כן, והנושא השני?

דוד אמסלם: אם הוא לא יצעק, איך תשמע?

אופיר סופר: אם הוא לא ידבר, אז אני אוכל גם כן לדבר יותר בשקט ותשמע יותר טוב.

מכלוף מיקי זוהר: והנושא השני?

מיקי לוי: אוה, אתה כבר נותן לי המלצות.

מיקי לוי: מכיוון שאני לא עובד אצלך, אל תגיד לי מה לעשות.

מכלוף מיקי זוהר: מיקי, עוד לא הרכבתם ממשלה, רגע.

מיקי לוי: לא, אבל - - - סליחה.

מכלוף מיקי זוהר: חבר הכסת סופר מדבר.

מכלוף מיקי זוהר: תמשיך, אדוני.

עיסאווי פריג': מיקי צודק.

מכלוף מיקי זוהר: תמשיך, אדוני, חבר הכנסת סופר.

מכלוף מיקי זוהר: והסוגיה השנייה?

אופיר סופר: והסוגיה השנייה זה התאריך - - -

תמר זנדברג: ברצלונה?

מכלוף מיקי זוהר: שלא מקובל עליך.

אוסנת הילה מארק: אי אפשר לשמוע כלום ככה.

תמר זנדברג: ברצלונה זה כמו אילת.

מכלוף מיקי זוהר: נא לשמור על השקט.

אופיר סופר: צביקה, אתה רוצה להגיד משהו.

מכלוף מיקי זוהר: אוקיי, הבנתי, אז שתי הסוגיות הובהרו.

מכלוף מיקי זוהר: אנחנו נעבור להצבעה רק אחרי התייעצות סיעתית שביקשה כל האופוזיציה.

מכלוף מיקי זוהר: אז התייעצות סיעתית.

מכלוף מיקי זוהר: נחזור להצבעה בשעה 22:28.

תמר זנדברג: אין אופוזיציה.

מכלוף מיקי זוהר: ב-24:28.

מכלוף מיקי זוהר: אלא אם כן תסיימו לפני.

אחמד טיבי: אני פותח את הישיבה.

אחמד טיבי: לפני ההצבעה, אני מבקש שהיועץ המשפטי יסביר מה קורה אם אנחנו לא פותחים את הרוויזיה, האם נוכל להכניס את עניין יחידת המימון בהמשך?

אחמד טיבי: לא, אני אפרט יותר - - -

מכלוף מיקי זוהר: תשמע אותו.

אחמד טיבי: לא, אותה דבר.

אחמד טיבי: נגיד שבמקום לפתוח את הרוויזיה עכשיו בשביל הסעיף של ההלוואות, אנחנו לא פותחים את הרוויזיה, ונכניס את נושא ההלוואות בשנייה ושלישית.

גור בליי: בסדר.

עיסאווי פריג': כנושא חדש.

אחמד טיבי: לא קשור לנושא חדש.

גור בליי: אז שוב, באופן עקרוני ועדות הכנסת מוסמכות לעשות תיקונים בהצעת החוק, גם כמובן בהכנה לקריאה שנייה ושלישית.

גור בליי: אבל בהקשר הזה, אם לא מכניסים את זה בקריאה ראשונה, לא נוכל להגיד כעמדה מקצועית שזה לא נושא חדש להכניס את זה בשנייה ושלישית.

גור בליי: עכשיו, כידוע לכם, נושא חדש זה אם מעלים את הנושא החדש, מישהו צריך להעלות את הנושא החדש.

מכלוף מיקי זוהר: עדיף לעבור את זה בראשונה.

גור בליי: אם יועלה הנושא החדש, אנחנו כעניין מקצועי לא נוכל להגיד שזה לא נושא חדש, כי פה זה חורג מגדר הנושא.

קריאה: ואז מה?

מכלוף מיקי זוהר: עדיף לגמור את זה עכשיו.

גור בליי: כי החוק היה חוק פיזור, ואם יוסיפו היבט של מימון, אז עמדתנו המקצועית תהיה - - -

מכלוף מיקי זוהר: עדיף לגמור את זה עכשיו.

מכלוף מיקי זוהר: יהיו על זה בג"צים.

עיסאווי פריג': גור, אמרת שבקריאה ראשונה יש רק הצבעה אחת.

אחמד טיבי: אוקיי, נגיד שהחלטנו שזה נושא חדש, כמו שאתה אומר.

אחמד טיבי: מה הלאה?

קריאה: אז יהיה ועדת הכנסת.

אחמד טיבי: אין ועדת הכנסת.

דוד אמסלם: בדיוק.

דוד אמסלם: אז אנחנו צריכים להקים ועדה מיוחדת שוב - - -

גור בליי: לא, אי אפשר להכניס.

אברהם (אבי) ניסנקורן: לא, למה אי אפשר להכניס?

דוד אמסלם: אני רוצה להתחבר לשאלה שלו.

דוד אמסלם: בהנחה שהם יטענו נושא חדש ואין ועדת כנסת, אנחנו אמורים להקים ועדה מיוחדת לדון בזה?

קריאה: לא שומעים אותך.

תמר זנדברג: דודי, לא שומעים אותך.

גור בליי: הוועדה המסדרת.

קריאה: כבר היינו בסרט הזה שבוע שעבר.

עיסאווי פריג': אבל אם כולם מסכימים, מה הצורך בנושא חדש?

אופיר סופר: לא מסכימים.

אחמד טיבי: רבותיי, אנא מכם, נגיד שמחליטים שזה נושא חדש, זה הולך לוועדה המסדרת.

אחמד טיבי: מה עושים בוועדה המסדרת ולו"ז?

גור בליי: לא, רגע, אני רוצה לעשות קצת סדר בדבר הזה.

גור בליי: אם לא מכניסים את זה כרגע להצעת החוק, הצעת החוק מאושרת בקריאה הראשונה, חוזרת לוועדה המיוחדת להכנה לשנייה ושלישית.

גור בליי: הוועדה המיוחדת מבקשה להוסיף את נושא המימון.

גור בליי: אם אף אחד לא מעלה את הנושא החדש - - -

אברהם (אבי) ניסנקורן: מישהו מעלה.

גור בליי: שנייה.

גור בליי: אם אף אחד לא מעלה טענה, אז הנושא עולה למליאה, וזהו במובן של הכנסת.

גור בליי: כמובן שיכולים להעלות את זה כל מיני גורמים חיצוניים, אבל זה לא עולה להצבעה בכנסת.

דוד אמסלם: אז מה אכפת לך להעלות את זה עכשיו?

אחמד טיבי: אני אגיד לך.

אחמד טיבי: יש לנו סיבות.

גור בליי: שנייה, חבר הכנסת טיבי.

גור בליי: עכשיו, אם מישהו מעלה במהלך הדיונים בהכנה לקריאה שנייה טענת נושא חדש, אסור להצביע על זה בלי שזה הולך לוועדה המסדרת - -

אחמד טיבי: שמאשרת את ההצבעה.

גור בליי: - - שמכריעה האם היא מקבלת או לא מקבלת את טענת הנושא החדש.

אחמד טיבי: דודי, בוועדה המסדרת גם קואליציה, גם אופוזיציה מצביעים בעד.

אחמד טיבי: מה הבעיה שלכם?

עיסאווי פריג': אם כולם מסכימים, מה הבעיה?

דוד אמסלם: אם אנחנו מסכימים, אז למה לא לגמור את האירוע היום?

דוד אמסלם: תסביר לי, מה ההיגיון.

אחמד טיבי: לא, בוא אני אהיה קצת יותר גלוי.

אחמד טיבי: יש לנו חששות.

דוד אמסלם: ממה?

אחמד טיבי: מההתנהלות שלכם באיזה סעיף זה או אחר.

צבי האוזר: דודי, אולי תקימו קואליציה ולא יצטרכו.

אחמד טיבי: בוא נהיה ענייניים.

גור בליי: רגע, חבר הכנסת טיבי, אני רק רוצה להבהיר, כי התפקיד שלי הוא להזהיר אתכם - - -

מיקי לוי: רגע, בצלאל הגיע.

קריאה: אולי תיתנו לו לדבר ואז נבין הכול?

אחמד טיבי: חבר'ה, בוא נשמע את היועמ"ש.

גור בליי: אני כן חייב להגיד: תראו, מצד אחד אנחנו באמת לא נלהבים להכניס דברים כאלה בשעות הקטנות בצורה מהסוג הזה.

גור בליי: מצד שני, התפקיד שלנו זה גם להזהיר אתכם מחשיפות אפשריות.

גור בליי: הנושא של מימון זה נושא שעליו הרבה פעמים יש טענות גם לבתי משפט, טענות של אפליה ודברים מהסוג הזה.

תמר זנדברג: אפליה בין מי למי?

גור בליי: אפליה בין מפלגות נגיד שמכהנות בכנסת למפלגות מבחוץ.

אברהם (אבי) ניסנקורן: בסדר, אותה טענה תעלה גם אם תעשה עכשיו רוויזיה או לא.

גור בליי: לא, ולכן ככל שהנושא נכנס לשלב יותר מאוחר, אז אתם יותר חשופים – אני לא אומר שזה מכריע – אתם יותר חשופים - - -

עפר שלח: את אותה טענה אני יכול להגיד גם הפוך, שבנושא הזה של מימון, שיש לו נראות ציבורית, העובדה שהוועדה מעלה אותו עכשיו ב-01:00 בלילה ומאשרת אותו - - -

אחמד טיבי: יש בעיה של נראות.

עפר שלח: היא גם בעיה שיכולה להגיע לבית משפטי.

אברהם (אבי) ניסנקורן: אני רוצה לסכם.

אחמד טיבי: אם בג"ץ יישאר בחיים לפני שסמוטריץ' - - -

עפר שלח: זה ערבות כספית כנגד סמוטריץ' בבג"ץ.

אברהם (אבי) ניסנקורן: אני רוצה לסכם.

אברהם (אבי) ניסנקורן: אנחנו כרגע לא נצביע על זה, זאת אומרת נתנגד לזה, אם זה יעלה.

אחמד טיבי: לא נתנגד.

אחמד טיבי: אם אנחנו לא מצביעים, הוא לא מעלה את זה.

אברהם (אבי) ניסנקורן: אל תעלה את זה.

אברהם (אבי) ניסנקורן: זה יעלה בשנייה והשלישית, אנחנו לא - - -

מכלוף מיקי זוהר: יש בעיה, אני לא אוכל להעביר את זה בראשונה אם אני לא מפיל את הרוויזיה או גומר את הרוויזיה.

קריאה: אז נפיל את הרוויזיה.

אחמד טיבי: אנחנו מפילים את הרוויזיה כי היא נגד התאריך.

קריאה: אין לה רוב, עליזה.

קריאה: אין לך רוב.

קריאה: סמוטריץ' לא איתך.

מיקי לוי: מה הבעיה?

אורי מקלב: הוא אומר: יעלו טענה של נושא חדש.

מכלוף מיקי זוהר: אתה רוצה שאני אפיל את הרוויזיה?

פנינה תמנו: מה הלחץ באמת, תביאו את זה בשנייה ושלישית.

אופיר סופר: גור, קודם כול, מה שאתה מציע עכשיו בכלל לא מדבר על מימון מפלגות נוסף, זה מדבר על דחייה של התקציב.

גור בליי: זה לא אנחנו מציעים.

גור בליי: זו פנייה שפנו אלינו חברי הכנסת בקואליציה, שננסח משהו.

אברהם (אבי) ניסנקורן: אנחנו אומרים עכשיו: בשעה הזאת ברוויזיה לא צריך להעלות את זה, הוא יעלה את זה בשנייה ושלישית.

אברהם (אבי) ניסנקורן: אנחנו דיברנו בינינו בחוץ, אנחנו לא נפר סיכום שקיבלנו בחוץ, אבל לא עכשיו.

עיסאווי פריג': למה זה מפריע לכם?

עיסאווי פריג': ממה אתם מודאגים?

עיסאווי פריג': ממה אתם בלחץ?

עיסאווי פריג': ממה אתם מודאגים?

עיסאווי פריג': אני לא מבין.

מאיר כהן: ב-01:00 בלילה אל תקבל החלטות לגבי מימון - - -

עיסאווי פריג': לא, אני מדבר למיקי.

מיקי לוי: עיסאווי, אתה מדבר לממשלה, לא?

קריאה: זה ברור שיש חשיפות מפה וחשיפות מפה.

אברהם (אבי) ניסנקורן: - - - את החשיפות בדיון רציני בשנייה ושלישית, מסודר - - -

פנינה תמנו: עליזה, תפתחו את זה בשנייה ושלישית.

פנינה תמנו: עליזה, שנייה ושלישית, די כבר.

פנינה תמנו: מיקי, אפשר לעבור להצבעה.

מכלוף מיקי זוהר: חבר'ה, אני מבקש שקט.

מכלוף מיקי זוהר: אני מבקש לאפשר ליועץ המשפטי של הוועדה, לפני שאנחנו עוברים להצבעה בגין הרוויזיה, אני מבקש ממנו להסביר בקווים כלליים את העיקרון לנושא המימון שעליו אנחנו מדברים, ואחר כך נעבור להצבעה.

מכלוף מיקי זוהר: כן.

גור בליי: אז אני רק אסביר.

גור בליי: אני מבין שזה לא נכנס עכשיו, אבל בכל זאת, בשביל שגם הדברים לא יהיו בהפתעה אחר כך - - -

קריאה: הם לא בהפתעה - - -

מכלוף מיקי זוהר: לא משנה, אבל אני רוצה שהוא יגיד את זה.

אחמד טיבי: תנו לו, חבר'ה, הוא הולך להגיד משהו חשוב.

גור בליי: אז אני רק רוצה שכבר עכשיו יובהר לפרוטוקול.

גור בליי: את מה שביקשו מאיתנו לנסח, ואני מבין שהוא ייכנס בשנייה ובשלישית – זו הכוונה, לדון בו לקראת שנייה ושלישית – זה בעצם לא תוספת של מימון אלא בעצם לשנות את מועד הפירעון של ההלוואות שהסיעות לקחו.

גור בליי: הסיעות יכולות לקחת הלוואות כנגד המימון השוטף שלהן.

גור בליי: במצב רגיל, בכנסת רגילה, הן משלמות את זה בתשלומים לאורך הכנסת.

גור בליי: עכשיו, פה הבקשה של הקואליציה הייתה בעצם לעשות מצב שבו דוחים - -

מכלוף מיקי זוהר: קואליציה-אופוזיציה, כולם ביחד.

גור בליי: - - הקואליציה והאופוזיציה, הבקשה שהופנתה אלינו הייתה - - -

אחמד טיבי: לא, זה חשוב לפרוטוקול.

אחמד טיבי: מי שהעלה את זה זה סופר מאיחוד מפלגות הימין.

אופיר סופר: העליתי את הסוגיה בכלל.

מכלוף מיקי זוהר: ואתם קפצתם על המציאה.

פנינה תמנו: אתה קפצת על המציאה גם.

קריאה: נו, אבל זה עלה גם מהצד השני של - - -

אחמד טיבי: אנחנו נתמוך בשנייה ושלישית, חד משמעית.

גור בליי: הבקשה של הדחייה הייתה בעלת שני היבטים: אחד, לפי חוק המימון הנוכחי צריך לנכות את ההלוואה מהמקדמה – אז שהיא לא תנוכה מהמקדמה, בשביל שהיא לא תאכל את כל המקדמה.

גור בליי: ושתיים, שלמשך החודשים שמעכשיו ועד לתחילת הכנסת הבאה, היא לא תרד באופן חודשי מהמימון השוטף.

גור בליי: שני הדברים האלה רק יידחו בעצם לכנסת הבאה.

גור בליי: זו הייתה ההצעה, והיא תידון, עד כמה שאני מבין, בשנייה והשלישית.

מכלוף מיקי זוהר: אוקיי, התייעצות סיעתית.

מכלוף מיקי זוהר: טוב, אני מחדש את הדיון.

מכלוף מיקי זוהר: אני מחדש את הדיון.

מכלוף מיקי זוהר: בבקשה להבהיר עוד מספר דברים לפרוטוקול של היועץ המשפטי.

מכלוף מיקי זוהר: מספר הבהרות של היועץ המשפטי לפרוטוקול, לפני שנעבור להצבעה.

מכלוף מיקי זוהר: כן.

מכלוף מיקי זוהר: שקט, בבקשה.

מכלוף מיקי זוהר: גור, בבקשה.

גור בליי: נקודה נוספת, שגם עליה נצטרך לתת את הדעת לקראת הקריאה השנייה והשלישית, קשורה במגבלה שקבועה גם היא בחוק המימון בסעיף 7ג, זה שדיברנו עליו קודם, שלפיו יש מגבלה לקבל עד מחצית מהמימון של ההוצאות השוטפות, אי אפשר לקחת הלוואה על יותר ממחצית.

גור בליי: עכשיו, פה נוצר מצב מיוחד שיהיו סיטואציות שבהן סיעה כבר לקחה את כל המחצית בשביל הבחירות האלה, והיא תרצה לקחת עוד בכנסת הבאה.

גור בליי: אנחנו נצטרך לראות איך אנחנו ניתן לזה מענה במסגרת הסעיף, במטרה מצד אחד לאפשר את החזר הכספים לכנסת על פני זמן, ומצד שני לא לחנוק את הסיעה שאלה הכספים - - -

אברהם (אבי) ניסנקורן: אז זה עוד סיבה לא לעשות את זה בכזה לחץ.

מכלוף מיקי זוהר: נכון, רק חברי הוועדה, אם אפשר, מי בעד הרוויזיה?

מכלוף מיקי זוהר: שירים את ידו.

מכלוף מיקי זוהר: מי בעד הרוויזיה?

אמיר אוחנה: איזה ועדה, המסדרת או המיוחדת?

מכלוף מיקי זוהר: מי נגד הרוויזיה?

אורי מקלב: אני הצבעתי בעד.

אורי מקלב: בעד הרוויזיה – רוב

אורי מקלב: הרוויזיה לא נתקבלה.

מכלוף מיקי זוהר: אז 14 נגד, 1 בעד ו-1 נמנע.

קריאה: 2.

מכלוף מיקי זוהר: 2 בעד ו-1 נמנע?

קריאה: כן.

מכלוף מיקי זוהר: הרוויזיה נפלה.

קריאה: מישהו הצביע - - -

מכלוף מיקי זוהר: מי הצביע?

מכלוף מיקי זוהר: בטעות, אז תורידי אותו.

מכלוף מיקי זוהר: היועץ המשפטי מתבקש להכין את החוק, להדפיס אותו ולהניח אותו לקריאה ראשונה, שתוצבע היום מיד כשזה יהיה מוכן, המליאה תיפתח ותצביע על החוק.

אחמד טיבי: כמה זמן, אדוני?

קריאה: הערכת זמן, חבר'ה.

מכלוף מיקי זוהר: סדר גודל של כחצי שעה.

מכלוף מיקי זוהר: רגע, אנחנו צריכים לתת פטור לקריאה ראשונה?

גור בליי: לא.

מכלוף מיקי זוהר: לא.

מכלוף מיקי זוהר: רק לשנייה ושלישית.

קריאה: אנחנו יכולים להתחיל דיון אבל.

עיסאווי פריג': - - -

מכלוף מיקי זוהר: הוא דיבר על זה.

עיסאווי פריג': זו הוראת שעה?

מכלוף מיקי זוהר: הוא אמר את זה, והוא עדכן את זה ואנחנו נכניס את זה בחוק, בין שנייה ושלישית.

מכלוף מיקי זוהר: אז חברים, אני קובע שהחוק יעלה לקריאה ראשונה, יונח, יוצבע.

מכלוף מיקי זוהר: בהנחה שהוא יאושר בקריאה ראשונה על ידי הכנסת, אנחנו נתכנס פה מחר לדיון בקריאה שנייה ושלישית.

מכלוף מיקי זוהר: הדיון צפוי לאזור השעה 10:00 בבוקר.

מכלוף מיקי זוהר: אנחנו צריכים להספיק, כי זה דיון ארוך, יש בו את הנושא של המימון.

מכלוף מיקי זוהר: יבוא לפה האוצר, יבואו לפה - - -

אחמד טיבי: - - -

מכלוף מיקי זוהר: אז נלך על השעה 11:00 בבוקר.

שלמה קרעי: אדוני היושב-ראש, אני חושב שכדאי להכריז מעכשיו על הזמן של ההסתייגויות אחרי הקריאה הראשונה.

מכלוף מיקי זוהר: אנחנו נדבר על זה מחר.

מכלוף מיקי זוהר: עכשיו בכל מקרה אנחנו קובעים את הדיון לשעה 11:00 בבוקר, אם וכאשר זה יועבר בקריאה ראשונה היום.

מכלוף מיקי זוהר: ומבחינתנו שמה גם נכניס את עניין המימון, את עניין ההלוואות, את כל העניינים שהעלה היועץ המשפטי לוועדה.

מכלוף מיקי זוהר: וגם נראה מה עושים הלאה לגבי מועד הבחירות.

דוד אמסלם: היועץ המשפטי, אנחנו יכולים להתחיל את הדיון במליאה תוך כדי הדפוס?

קריאה: לפני שיש את הנחת החוק.

קריאה: זה קרה גם בעבר, כשלא היה עוד תקציב, התחלנו את הדיון.

מכלוף מיקי זוהר: אפשר להתחיל דיון?

מכלוף מיקי זוהר: האם יש הסכמה שנתחיל דיון?

אחמד טיבי: האופוזיציה והקואליציה מסכימות להצעה של - - -

דוד אמסלם: דיון.

דוד אמסלם: יש מניעה?

איל ינון: אני לא מכיר תקדים כזה.

קריאה: היה בתקציב.

דוד אמסלם: האופוזיציה מסכימה.

אחמד טיבי: לא, אופוזיציה וקואליציה מסכימות.

אחמד טיבי: יש הסכמה כללית.

איל ינון: זה ייקח כמה דקות.

קריאה: לא, זה ייקח חצי שעה לפחות.

מכלוף מיקי זוהר: טוב, זה לשיקול היושב-ראש.

מכלוף מיקי זוהר: הישיבה נעולה.

מכלוף מיקי זוהר: תודה.